stanford-oval/wikipedia huggingface dataset:
โครงการเติมเงินผ่านกระเป๋าเงินดิจิทัล 10,000 บาท
การตอบรับ > บทบาทของคณะกรรมาธิการในสภาผู้แทนราษฏร

เมื่อวันที่ 16 ตุลาคม พ.ศ. 2566 ในการประชุมคณะกรรมาธิการการพัฒนาเศรษฐกิจ ซึ่งมีสิทธิพล วิบูลย์ธนากุล สมาชิกสภาผู้แทนราษฎรแบบบัญชีรายชื่อ พรรคก้าวไกล เป็นประธานกรรมาธิการ มีวาระสำคัญคือการพิจารณาโครงการเติมเงินผ่านกระเป๋าเงินดิจิทัล 10,000 บาท โดยดารณี แซ่จู ผู้ช่วยผู้ว่าการธนาคารแห่งประเทศไทย เป็นตัวแทนจากธนาคารแห่งประเทศไทยที่เข้ามาให้ข้อมูล โดยระบุว่าโครงการนี้มีความจำเป็นน้อย เพราะการบริโภคภาคเอกชนขยายตัวได้สูง และแรงงานก็ฟื้นตัว
ต่อมาเมื่อวันที่ 31 กรกฎาคม พ.ศ. 2567 ในการประชุมสภาผู้แทนราษฎรเพื่อพิจารณาร่างพระราชบัญญัติงบประมาณรายจ่ายเพิ่มเติมประจำปีงบประมาณ พ.ศ. 2567 วีระ ธีระภัทรานนท์ ในฐานะกรรมาธิการ ระบุว่า ถ้ารัฐบาลไม่สามารถจัดการโครงการเติมเงินผ่านกระเป๋าเงินดิจิทัล 10,000 บาทไม่ดี จะสุ่มเสี่ยงก่อให้เกิดวิกฤตเศรษฐกิจขึ้นในอนาคต เนื่องจากการตั้งงบประมาณในครั้งนี้เป็นการตั้งงบขาดดุลที่สูงจนติดเพดานงบประมาณขาดดุลในแบบที่ไม่เคยมีมาก่อน
ดูเพิ่ม

เศรษฐา ทวีสิน
คณะรัฐมนตรีไทย คณะที่ 63
พรรคเพื่อไทย
แหล่งข้อมูลอื่น

เว็บไซต์ทางการ
"เรื่องต่าง ๆ ที่นายกรัฐมนตรีมอบหมายให้หน่วยงานที่เกี่ยวข้องรับไปดำเนินการ" (PDF). สำนักเลขาธิการคณะรัฐมนตรี. 19 กันยายน 2023. สืบค้นเมื่อ 11 ตุลาคม 2023.
"รายงานการประชุม เรื่อง การประชุมหารือเพื่อพิจารณากำหนดแนวทางการดำเนินโครงการเติมเงิน ๑๐,๐๐๐ บาท ผ่าน Digital Wallet และร่างคำสั่งนายกรัฐมนตรี แต่งตั้งคณะกรรมการนโยบายโครงการ" (PDF). สำนักเลขาธิการคณะรัฐมนตรี: 1–13. 25–27 กันยายน 2023. สืบค้นเมื่อ 11 ตุลาคม 2023.{{cite journal}}:  CS1 maint: date format (ลิงก์)
| ด ค กพรรคเพื่อไทย |
| --- | --- | --- |
| หัวหน้าพรรค |  บัณจงศักดิ์ วงศ์รัตนวรรณ  สุชาติ ธาดาธำรงเวช  ยงยุทธ วิชัยดิษฐ  วิโรจน์ เปาอินทร์ (รักษาการ)  จารุพงศ์ เรืองสุวรรณ  วิโรจน์ เปาอินทร์  ปลอดประสพ สุรัสวดี (รักษาการ)  สมพงษ์ อมรวิวัฒน์  ชลน่าน ศรีแก้ว  ชูศักดิ์ ศิรินิล (รักษาการ)  แพทองธาร ชินวัตร  |  |
| เลขาธิการพรรค |  โอฬาร กิจเลิศไพโรจน์  สุณีย์ เหลืองวิจิตร  สุพล ฟองงาม  จารุพงศ์ เรืองสุวรรณ  ภูมิธรรม เวชยชัย  อนุดิษฐ์ นาครทรรพ  ประเสริฐ จันทรรวงทอง  สรวงศ์ เทียนทอง  |  |
| โฆษกพรรค |  เจษฎา แรงสูงเนิน  ศักดา นพสิทธิ์  พร้อมพงศ์ นพฤทธิ์  ลดาวัลลิ์ วงศ์ศรีวงศ์  อนุสรณ์ เอี่ยมสะอาด  อรุณี กาสยานนท์ (1)  ธีรรัตน์ สำเร็จวาณิชย์  ลิณธิภรณ์ วริณวัชรโรจน์ (2)  ดนุพร ปุณณกันต์  |  |
| ผู้นำเลือกตั้ง |  ยิ่งลักษณ์ ชินวัตร  สุดารัตน์ เกยุราพันธุ์  แพทองธาร ชินวัตร  |  |
| นายกรัฐมนตรีจากพรรค |  ยิ่งลักษณ์ ชินวัตร  เศรษฐา ทวีสิน  แพทองธาร ชินวัตร  |  |
| นโยบายพรรค |  โครงการรับจำนำข้าว  โครงการเติมเงินผ่านกระเป๋าเงินดิจิทัล 10,000 บาท  1 ครอบครัว 1 ซอฟต์พาวเวอร์  30 บาทรักษาทุกที่  |  |
| ดูเพิ่ม |  บ้านเลขที่ 111  พรรคไทยรักไทย  พรรคพลังประชาชน  พรรคไทยรักษาชาติ  ครอบครัวเพื่อไทย  |  |
ซีเกมส์ 1995

| --- | --- |

เมืองเจ้าภาพ: จังหวัดเชียงใหม่
ประเทศ:  ไทย
ประเทศเข้าร่วม: 10 ประเทศ
นักกีฬาเข้าร่วม: 3,262 คน
กีฬา: 28 ชนิดกีฬา
พิธีเปิด: 9 ธันวาคม 2538 (2538-12-09)
พิธีปิด: 17 ธันวาคม 2538 (2538-12-17)
ประธานพิธีเปิด: สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จฯ แทนพระองค์
ประธานพิธีปิด: พลเอกเปรม ติณสูลานนท์ องคมนตรี ผู้แทนพระองค์
ผู้จุดคบเพลิง: เกียรติศักดิ์ เสนาเมือง แทมมารีน ธนสุกาญจน์
สนามกีฬาพิธี: สนามกีฬาสมโภชเชียงใหม่ 700 ปี
← สิงคโปร์ 1993จาการ์ตา 1997 →
กีฬาซีเกมส์ 1995 ถือได้ว่าเป็นการจัดการแข่งขันซีเกมส์ ครั้งที่ 18 โดยมีจังหวัดเชียงใหม่เป็นเจ้าภาพ จัดการแข่งขันระหว่างวันที่ 9 ถึง 17 ธันวาคม ซึ่งเป็นการแข่งขันซีเกมส์ครั้งแรก ที่เมืองเจ้าภาพไม่ได้เป็นเมืองหลวง นับเป็นการจัดการแข่งขันกีฬาซีเกมส์ ครั้งที่ 5 ของประเทศไทย
สถานที่จัดการแข่งขัน

อนึ่ง การแข่งขันรอบแรกจัดกระจายไปตามจังหวัดใหญ่ ทั่วประเทศไทย
| จังหวัด> เชียงใหม่.เชียงใหม่.เชียงใหม่.เชียงใหม่.เชียงใหม่.เชียงใหม่.เชียงใหม่.เชียงใหม่.เชียงใหม่.เชียงใหม่.เชียงใหม่.เชียงใหม่.เชียงใหม่.เชียงใหม่.เชียงใหม่.เชียงใหม่.เชียงใหม่.เชียงใหม่.เชียงใหม่.เชียงใหม่.เชียงใหม่.ชลบุรี.ชลบุรี.ชลบุรี.ชลบุรี | สนามแข่งขัน> สนามกีฬาสมโภชเชียงใหม่ 700 ปี.สนามกีฬาหลัก.ศูนย์กีฬาทางน้ำ.โรงยิม 1.โรงยิม 2.โรงยิม 3.สนามยิงปืน.สนามเทนนิส.สนามแข่งจักรยาน.สถานที่อื่น ๆ.สนามกอล์ฟเชียงใหม่ ลำพูน.มหาวิทยาลัยเชียงใหม่.วิทยาลัยเทคโนโลยีโปลิเทคนิคลานนา.มหาวิทยาลัยแม่โจ้.เขื่อนแม่กวงอุดมธารา.โรงเรียนมงฟอร์ตวิทยาลัย.สนามกีฬาเทศบาล.Pack Squadron Riding Ground.โรงแรมปางสวนแก้ว.มหาวิทยาลัยพายัพ.โรงเรียนวัฒโนทัยพายัพ..โรงแรมแอมบอสเดอร์หาดจอมเทียน.หาดดงตาล.Star Bowl | กีฬาที่แข่ง> สนามกีฬาสมโภชเชียงใหม่ 700 ปี.พิธีเปิดและพิธีปิด, กรีฑา, ฟุตบอล.กีฬาทางน้ำ.วอลเลย์บอล.บาสเกตบอล.แบตมินตัน, เซปักตะกร้อ.ยิงปืน.เทนนิส.จักรยาน.สถานที่อื่น ๆ.กอล์ฟ.ยิงธนู, เทเบิลเทนนิส.เทควันโด.ยิมนาสติก, ฮอกกี้.พายเรือ.ยูโด.รักบี้, ยกน้ำหนัก.ขี่ม้า.บิลเลียดและสนุกเกอร์.มวยสากล.ฟันดาบ..สควอช.เรือใบ.โบว์ลิ่ง |
| --- | --- | --- |
| ลำพูน | สนามกีฬาลำพูน | ฟุตบอล, ปันจักสีลัต |
พิธีเปิด - ปิดการแข่งขัน > พิธีเปิด

| 0 | 1 | 2 |
| --- | --- | --- |
| ชุดที่ | ชื่อการแสดงในพิธีเปิด | เวลา |
| 1 | การแสดงโหมโรง (INTRODUCTION) | 15 นาที |
| 2 | การแสดงชุดที่ 1 จาตุรภาค สู่ขวัญบายศรี ยินดีแซ่ซ้องแตรสังข์ (GRAND OPENING) | 20 นาที |
| 3 | การแสดงชุดที่ 2 ศิลปวัฒนะเชี่ยวเชิงชาญ เริงลักษณ์รำบาญ ศชาธารคชยุทธยิ่งยง (TO PLAY AND TO FIGHT) | 15 นาที |
| 4 | การแสดงชุดที่ 3 บุปฝาชาติมาลีระบายยัง ปักษาสันติยัง อัศนีแห่งฤกษ์เบิกชัย (WELCOME SAWASDEE) และ ขบวนพาเหรดนักกีฬา พิธีการซีเกมส์ | 35 นาที |
| 5 | การแสดงชุดที่ 4 นาฏลักษณ์ลีลาอ่าองค์ รูปร้ายดำรง รูปรักพิชิตรูปร้ายนิรันดร์ (WAR AND PEACE) | 10 นาที |
| 6 | การแสดงชุดที่ 5 เรืองแสงสืบศานติสุขสันต์ ชั่วกัปกาลอัน สว่างสุขราบสิ้นกัลปาวสาน (THE QUEST) | 15 นาที |
|  | รวมเวลาการแสดง | 110 นาที |
พิธีเปิด - ปิดการแข่งขัน > พิธีปิด

| 0 | 1 | 2 |
| --- | --- | --- |
| ชุดที่ | ชื่อการแสดงในพิธีปิด | เวลา |
| 1 | การแสดงชุดที่ 1 ราตรีวางแก้วแววกาญจนี ปฐฟิคคนานต์ สยบสยามรามยนะลินลา (GRAND CLOSING-GOLDEN NIGHT) | 20 นาที |
| 2 | การแสดงชุดที่ 2 อลังการเกียรติยครมยา พลิกอักษราหา เฉลิมสุพรรณรัตน์รุ้งรูจี (GOLDEN HEART) | 20 นาที |
| 3 | การแสดงชุดที่ 3 อำลารำลึกย่อมยินดี ไฟลาราตรี หากรุ่งสว่างเรืองในฤทัย (GOLDEN CEREMONY) | 30 นาที |
| 4 | การแสดงชุดที่ 4 ภู่ห้อยสุพรรณหงษ์ทรงชัย ส่งด้วยใจ อาลัยรำลึกนิรันดร์ (GOLDEN BARGE) | 20 นาที |
|  | รวมเวลาการแสดง | 90 นาที |
การแข่งขัน > ประเทศที่เข้าร่วม

ประเทศที่เข้าร่วมกีฬาซีเกมส์ 2007 มีทั้งหมด 11 ประเทศ ซึ่งเป็นชาติสมาชิกของสหพันธ์กีฬาซีเกมส์
บรูไน
กัมพูชา
อินโดนีเซีย
ลาว
มาเลเซีย
พม่า
ฟิลิปปินส์
สิงคโปร์
ไทย (เจ้าภาพ)
เวียดนาม
การแข่งขัน > ชนิดกีฬา

กีฬาทางน้ำ  (รายละเอียด)
ยิงธนู  (รายละเอียด)
กรีฑา  (รายละเอียด)
แบดมินตัน  (รายละเอียด)
บาสเกตบอล  (รายละเอียด)
บิลเลียดและสนุกเกอร์  (รายละเอียด)
โบว์ลิ่ง  (รายละเอียด)
มวยสากล  (รายละเอียด)
จักรยาน  (รายละเอียด)
ขี่ม้า  (รายละเอียด)
ฟันดาบ  (รายละเอียด)
ฟุตบอล  (รายละเอียด)
กอล์ฟ  (รายละเอียด)
ยิมนาสติก  (รายละเอียด)
ฮอกกี้  (รายละเอียด)
ยูโด  (รายละเอียด)
ปันจักสีลัต  (รายละเอียด)
เรือพาย  (รายละเอียด)
รักบี้  (รายละเอียด)
เรือใบ  (รายละเอียด)
เซปักตะกร้อ  (รายละเอียด)
ยิงปืน  (รายละเอียด)
สควอช  (รายละเอียด)
เทเบิลเทนนิส  (รายละเอียด)
เทควันโด  (รายละเอียด)
เทนนิส  (รายละเอียด)
วอลเลย์บอล  (รายละเอียด)
ยกน้ำหนัก  (รายละเอียด)
สรุปเหรียญการแข่งขัน

*  เจ้าภาพ ( ไทย)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ไทย (THA)* | 157 | 98 | 91 | 346 |
| 2 |  อินโดนีเซีย (INA) | 77 | 67 | 77 | 221 |
| 3 |  ฟิลิปปินส์ (PHI) | 33 | 48 | 62 | 143 |
| 4 |  มาเลเซีย (MAS) | 31 | 49 | 69 | 149 |
| 5 |  สิงคโปร์ (SIN) | 26 | 27 | 42 | 95 |
| 6 |  เวียดนาม (VIE) | 10 | 18 | 24 | 52 |
| 7 |  พม่า (MYA) | 4 | 21 | 37 | 62 |
| 8 |  บรูไน (BRU) | 0 | 2 | 6 | 8 |
| 9 |  ลาว (LAO) | 0 | 1 | 6 | 7 |
| 10 |  กัมพูชา (CAM) | 0 | 0 | 2 | 2 |
| รวม (10 ประเทศ) | รวม (10 ประเทศ) | 338 | 331 | 416 | 1085 |
แหล่งที่มา:
การตลาด > สัตว์นำโชค

เป็นแมววิเชียรมาศถือร่มบ่อสร้าง ซึ่งถือเป็นสัญลักษณ์ของจังหวัดเชียงใหม่ โดยแมสคอทตัวนี้มีชื่อว่า "สวัสดี"
การตลาด > สิทธิการออกอากาศ

โทรทัศน์รวมการเฉพาะกิจแห่งประเทศไทย
หนังสืออ่านเพิ่ม

18th Southeast Asian Games Report, Thailand
แหล่งข้อมูลอื่น

Medal Tally เก็บถาวร 2008-10-11 ที่ เวย์แบ็กแมชชีน
History of the SEA Games เก็บถาวร 2004-12-17 ที่ เวย์แบ็กแมชชีน
| 0 | 1 | 2 |
| --- | --- | --- |
| ก่อนหน้า สิงคโปร์ 1993 | ซีเกมส์ ซีเกมส์ ครั้งที่ 18 (1995) | ถัดไป จาการ์ตา 1997 |
| ด ค ก กีฬาซีเกมส์ |
| --- | --- | --- |
  คณะกรรมการโอลิมปิกสากล   สภาโอลิมปิกแห่งเอเชีย   สมาพันธ์กีฬาแห่งเอเชียตะวันออกเฉียงใต้   สมาคมประชาชาติแห่งเอเชียตะวันออกเฉียงใต้  ไทย   อินโดนีเซีย   มาเลเซีย   ฟิลิปปินส์   สิงคโปร์   เวียดนาม   พม่า   ลาว   กัมพูชา   บรูไน   ติมอร์-เลสเต 
| กีฬาแหลมทอง (ค.ศ. 1959-1975) |   1959 กรุงเทพมหานคร   1961 ย่างกุ้ง   1963 พนมเปญ†   1965 กัวลาลัมเปอร์   1967 กรุงเทพมหานคร   1969 ย่างกุ้ง   1971 กัวลาลัมเปอร์   1973 สิงคโปร์   1975 กรุงเทพมหานคร  |  |
| กีฬาซีเกมส์ (ตั้งแต่ ค.ศ. 1977) |   1977 กัวลาลัมเปอร์   1979 จาการ์ตา   1981 มะนิลา   1983 สิงคโปร์   1985 กรุงเทพมหานคร   1987 จาการ์ตา   1989 กัวลาลัมเปอร์   1991 มะนิลา   1993 สิงคโปร์   1995 เชียงใหม่   1997 จาการ์ตา   1999 บันดาร์เซอรีเบอกาวัน   2001 กัวลาลัมเปอร์   2003 ฮานอย   2005 มะนิลา   2007 นครราชสีมา   2009 เวียงจันทน์   2011 จาการ์ตา–ปาเล็มบัง   2013 เนปยีดอ   2015 สิงคโปร์   2017 กัวลาลัมเปอร์   2019 มะนิลา   2021 ฮานอย§   2023 พนมเปญ   2025 กรุงเทพฯ–ชลบุรี–สงขลา   2027 มาเลเซีย   2029 สิงคโปร์   2031 ลาว   2033 ฟิลิปปินส์  |  |
 †ถูกยกเลิกเนื่องจากสถานการณ์ทางการเมืองภายในของประเทศเจ้าภาพ §เลื่อนไป ค.ศ. 2022 เนื่องจากการระบาดทั่วของโควิด-19 กีฬาโรงเรียนอาเซียน  กีฬามหาวิทยาลัยอาเซียน  อาเซียนพาราเกมส์ 
สวัสดี
แกรนด์โฮเทล (ไทเป)

| แกรนด์โฮเทล 圓山大飯店 |
| --- | --- |


ข้อมูลทั่วไป
ที่ตั้ง: จงชาน ประเทศไต้หวัน
เปิดใช้งาน: พฤษภาคม 1952
เจ้าของ: กระทรวงคมนาคมและสื่อสาร
ข้อมูลทางเทคนิค
จำนวนชั้น: 12
การออกแบบและการก่อสร้าง
สถาปนิก: หยาง โจว-เฉิง
ผู้พัฒนาโครงการ: คอนติเนนทอลเอ็นจิเนียริ้ง
ข้อมูลอื่น
จำนวนห้อง: 490 (รวม)
จำนวนร้านอาหาร: 3
เว็บไซต์
http://www.grand-hotel.org/
แกรนด์โฮเทล (อังกฤษ: Grand Hotel; จีน: 圓山大飯店; พินอิน: Yuánshān Dà Fàndiàn; แปลตรงตัว: "Yuanshan Great Hotel") เป็นโรงแรมและจุดหมายตาในเขตจงชาน กรุงไทเป ประเทศไต้หวัน ก่อตั้งขึ้นในปี 1952 และเคยเป็นที่พักของอาคันตุกะสำคัญหลายคนของรัฐบาลไต้หวัน รวมถึงผู้นำของหลายประเทศ
อาคารหลักของโรงแรมสร้างขึ้นด้วยสถาปัตยกรรมจีนดั้งเดิม ถือเป็นอาคารสถาปัตยกรรมจีนดั้งเดิมที่ใหญ่ที่สุดแห่งหนึ่งในโลก ด้วยความสูง 87 เมตร (285 ฟุต) และเป็นอาคารที่สูงที่สุดในไต้หวันระหว่างปี 1973 ถึง 1981
ลักษณะ > ห้องพัก

ห้องพักของโรงแรมในอาคารหลักกินพื้นที่แปดชั้น แต่ละชั้นแทนราชวงศ์ของจีนซึ่งแสดงออกผ่านทางการประดับทั่วไปและภาพเขียนฝาผนัง โรงแรมมีห้องพักรวม 490 ห้อง โดยห้องที่หันหน้าออกทางทิศใต้สามารถเห็นทิวนครไทเปทั้งนคร ห้องเพรสซิเดนเชียลสวีต (presidential suite) นั้น โรงแรมอ้างว่าภายในใช้โต๊ะทำงานของอดีตประธานาธิบดี เจียง ไค-เช็ก ส่วนโต๊ะเครื่องแป้งเป็บของภรรยาของประธานาธิบดีเจียง
ลักษณะ > อุโมงค์ใต้ดิน

นับตั้งแต่โรงแรมเปิดทำการ มีข่าวลือว่าใต้โรงแรมมีอุโมงค์ใต้ดินที่เชื่อมต่อกับที่พักทางการชื่อหลิน และออกไปถึงอาคารที่ทำการของประธานาธิบดี เพื่อความสะดวกสบายของประธานาธิบดีเจียง ในปี 1995 มีการตรวจสอบความปลอดภัยและปลอดเพลิงในโรงแรมขึ้นซึ่งค้นพบว่าภายใต้โรงแรมมีอุโมงค์หลบภัยอยู่สองอุโมงค์ ยาว 180 เมตร และเชื่อมต่อเข้ากับสวนสาธารณะใกล้เคียง ทางเดินส่วนหนึ่งมีติดตั้งทางเลื่อนสำหรับผู้พิการแทนที่บันไดวน ทางออกของอุโมงค์ถูกปิดตายด้วยกำแพงคอนกรีตมาหลายทศวรรษ โดยรวมแล้วอุโมงค์มีความจุ 10,000 คน
แขกคนสำคัญ

ประธานาธิบดีสหรัฐ
ดไวต์ อี ไอเซนโฮเวอร์ – ประธานาธิบดีสหรัฐเพียงคนเดียวที่เดินทางเยือนไต้หวันในตำแหน่ง (18-19 มิถุนายน 1960)
ริเชิร์ด นิกเซิน – ขณะเดินทางเยทอนเอเชียในปี 1965
รอนัลด์ เรแกน
บิลล์ คลินตัน
ประธานาธิบดีเวียดนาม Nguyễn Văn Thiệu และภรรยา
วอร์เรน คริสตอเฟอร์ – ซึ่งเมื่อเดินทางถึงไต้หวันในปี 1978 เขามาถึงโรงแรมช้ากว่ากำหนดไปหลายชั่วโมงเพราะมีฝูงชนเขวี้ยงไข่และกรีดร้องประท้วงกรณีที่ประธานาธิบดี จิมมี คาร์เตอร์ ตัดสินใจตัดความสัมพันธ์กับไต้หวัน
เบนีโญ "นีโนย" อากีโน ผู้ลูก – พักที่โรงแรมนี้ในคืนก่อนที่จะถูกลอบสังหารในปี 1983
เนลสัน แมนเดลา
มากาเร็ต แท็ตเชอร์
ชิเกรุ โยชิดะ
ชะห์แห่งอิหร่าน โมฮาเมด เรซา ปะห์ลาวี
กษัตริย์ฮุสสัยน์แห่งจอร์แดน
ลี กวน ยู – เดินทางมาพักที่โรงแรมนี้อย่างน้อย 14 ครั้ง และประทับใจในบริการของโรงแรมมากถึงขั้นที่ครั้งหนึ่งเรียกให้บัตเลอร์ของโรงแรมติดตามเขาไปตลอดการเดินทางในไต้หวัน
พระมหากษัตริย์ไทย พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง, ปี 1963
เดรโก มัลฟอย

| --- | --- |
ตัวละครในหนังสือชุดแฮร์รี่ พอตเตอร์
เดรโก มัลฟอย Draco Malfoy
เพศ: ชาย
สีผม: บลอนด์
สีนัยน์ตา: สีเงิน
บ้าน: สลิธีริน
เชื้อสาย: เลือดบริสุทธิ์
ผู้แสดงในภาพยนตร์ : ทอม เฟลตัน   ภัทร สุวรรณภูมิ (พากย์ไทย)
ปรากฏตัวครั้งแรกใน: แฮร์รี่ พอตเตอร์กับศิลาอาถรรพ์
เดรโก มัลฟอย  (อังกฤษ: Draco Malfoy) หนึ่งในตัวละครหลักของนวนิยายชุด "แฮร์รี่ พอตเตอร์" ของ เจ. เค. โรว์ลิง ซึ่งปรากฏตัวครั้งแรกใน "แฮร์รี่ พอตเตอร์กับศิลาอาถรรพ์" ตอนที่แฮร์รี พอตเตอร์ เข้าไปในร้านมาดามมัลกินส์ที่ตรอกไดอากอน ตอนที่เขามาที่โลกเวทมนตร์ครั้งแรก และได้พูดคุยกันเล็กน้อย โดยที่ โรงเรียนฮอกวอตส์นั้น เขาเป็นที่รู้จักในฐานะ คู่กัด ของ แฮร์รี่ พอตเตอร์ นับตั้งแต่ เขาถูกอีกฝ่ายปฏิเสธเป็นมิตรภาพในตอนปีหนึ่ง โดย เดรโก มัลฟอยนั้นมักจะมีผู้ติดตาม 2 คน คือ วินเซนต์ แครบ และ เกรกอรี่ กอยล์
ในภาคภาพยนตร์นั้น เดรโก มัลฟอย นั้นรับบทโดย ทอม เฟลตัน
ประวัติ

เดรโก จากชื่อ เดรโก มัลฟอยนั้น เป็นภาษากรีกโบราณ มีความหมายว่า "มังกร" หรือ "งู" ลักษณะของเดรโก มัลฟอยที่ปรากฏในหนังสือคือ เด็กชายผิวสีซีด คางเสี้ยมแหลม ผมสีบลอนด์จาง และดวงตาสีฟ้าอ่อนซีด (เจ.เค. ได้กล่าวถึงเดรโก มัลฟอย เปรียบเทียบกับ ทอม เฟลตันไว้ในลักษณะที่ว่า เฟลตันนั้นเป็นเด็กหนุ่มที่หน้าตาดี หากแต่มัลฟอยนั้น ไม่ใช่หนุ่มน้อยที่น่ารักเอาเสียเลย) เดรโกเป็นที่ชื่นชอบของแพนซี่ พาร์กินสันนักเรียนปีเดียวกับเดรโก อาศัยอยู่ที่คฤหาสน์มัลฟอยใน วิลท์เชอร์ (อังกฤษ: Wiltshire) ทางตะวันตกเฉียงใต้ของประเทศอังกฤษ
โดยเขานั้นเป็นลูกชายที่มีสายเลือดบริสุทธิ์เพียงคนเดียว ของ นาย ลูเซียส มัลฟอย อดีตพรีเฟคของบ้านสลิธีริน และผู้เสพความตาย และ นาง นาร์ซิสซา มัลฟอยโดยนามสกุลเก่าของเธอคือ แบล็ก ทำให้เขากลายเป็นหลานชายโดยปริยายของ ซิเรียส แบล็ก, เบลลาทริกซ์ เลสแตรงจ์ (นามสกุลเก่า แบล็ก) และ อันโดรเมดา ท็องส์ (นามสกุลเก่า แบล็ก และเป็นมารดาของ นิมฟาดอร่า ท็องส์ ด้วย)
เดรโกถูกเลี้ยงมาให้อยู่ในจารีตประเพณีของพ่อแม่ที่เป็นครอบครัวเลือดบริสุทธิ์อย่างเคร่งครัดทำให้เดรโกเป็นคนที่ค่อนข้างถือตัว บางครั้งก็ดูเย็นชาและหลงตัวเอง อีกทั้งชอบพูดจาขวานผ่าซากกับเพื่อน ๆ โดยเฉพาะแฮร์รี่ พอตเตอร์ คนที่เขาเกลียดและอิจฉาในเวลาเดียวกัน พี่น้องตระกูลวีสลีย์ที่จะเขามักดูถูกบ่อยครั้ง เดรโกมีแครบกับกอยล์เป็นเพื่อนสนิทกึ่งลูกน้อง มีพ่อเป็นแม่แบบในการใช้ชีวิตทุกอย่าง
พบกับแฮร์รี่ พอตเตอร์ครั้งแรก

เขาพบกับ แฮร์รี่ พอตเตอร์ ครั้งแรก ตอนที่เขาไปร้านเสื้อผ้าของมาดามมัลกิ้นส์ที่ตรอกไดแอกอน โดยตอนนั้นเขายังดูอีกฝ่ายไม่ออกว่าคือใคร โดยเขาถามอีกฝ่ายว่า "พ่อแม่เขาเป็น พวกของเรา (สายเลือดบริสุทธิ์) หรือไม่" และเขายังบอกอีกว่า คนที่มาจากครอบครัวมักเกิ้ล (พวกไร้เวทมนตร์) นั้นไม่ควรมาเรียนที่ ฮอกวอตส์ ด้วย ก่อนจะจากไปโดยไม่มีการแนะนำตัวกันเลย และเขาพบอีกครั้งก่อนบนรถไฟด่วนฮอกวอตส์และถูกแฮร์รี่ปฏิเสธมิตรภาพของเขา หลังจากที่เขาว่าร้าย รอน วีสลีย์ (คนที่ได้ชื่อว่า เป็นเพื่อนคนแรกของแฮร์รี่ พอตเตอร์) ตั้งแต่นั้นเขาก็มองพวกแฮร์รี่เป็นศัตรูและคู่แข่งกันมาตลอด
ชีวิตในฮอกวอตส์

เดรโก นั้นได้รับคัดสรรให้อยู่ "บ้านสลิธีริน" โดยหมวกคัดสรรแทบจะไม่แตะศีรษะของเขาด้วยซ้ำ และหลังจากนั้นเขาก็มักจะคอยหาเรื่องทะเลาะกับพวกของแฮร์รี่เสมอ โดยเขามักจะดูถูกเพื่อนของอีกฝ่ายเช่น เรื่องที่บ้านรอนมีสมาชิกมากและมีฐานะยากจน หรือเรื่องที่ เฮอร์ไมโอนี่ เกรนเจอร์ เป็นคนที่มาจากตระกูลมักเกิ้ล โดยเรียกครั้งแรกอย่างหยาบคายว่า "ยัยเลือดสีโคลนโสโครก"
ในปีสองนั้นเขาได้รับหน้าที่เป็น ซีกเกอร์ (ตำแหน่งหนึ่งในเกม ควิชดิช ที่มีหน้าที่ในการหาลูกสนิชที่มีแต้ม 150 แต้ม ถ้าจับได้จะทำให้สามารถจบเกมลงได้) ด้วยไม้กวาด นิมบัส รุ่น สองพันหนึ่ง (ที่ภายหลังพ่อของเขาซื้อยกทีมให้บ้านสลิธีริน ซึ่งเฮอร์ไมโอนี่มองเห็นว่า เป็นเพียงแค่การซื้อเสียง และโดนรอนใช้ไม้กายสิทธิ์ที่พังของเขาเสกคาถาใส่ ซึ่งเดรโกนั้นโชคดีที่ไม้กายสิทธิ์อันนั่นกลับตีกลับคาถากลับไปหารอนเอง)
ปีสามเขาเริ่มโตขึ้นเป็นวัยรุ่นทำให้มีความคึกคะนอง ทำอะไรไม่ค่อยคิด เช่น ในวิชาการดูแลสัตว์วิเศษที่ฮากริดมาสอนครั้งแรก เขาพูดจาไม่ให้เกียรติแฮกริดรวมถึงบัคบีกด้วยทำให้โดนฮิปโปกริฟฟ์ที่ชื่อว่าบัคบีกทำร้ายที่แขนจนได้รับบาดเจ็บและไม่สามารถควิดดิชได้รวมถึงยังทำให้ฮากริดโดนพักงานเพราะเขาไปฟ้องพ่อ
ปีสี่เมื่อเขารู้ว่าแฮร์รี่ได้เป็นหนึ่งในผู้แข่งขันการประลองเวทไตรภาคีร่วมกับเซดริค ดิกกอรี เขาออกตัวสนับสนุนดิกกอรีอย่างชัดเจน รวมไปถึงสร้างข่าวเสีย ๆ หาย ๆ ให้กับแฮร์รี่ ส่งข่าวไม่ดีให้นักข่าวอย่างริต้า ทำเข็มกลัดที่เขียนว่าเซดริด ดิกกอรี่ ตัวแทนฮอกวอตส์ตัวจริง และ พอตเตอร์ห่วยออกมาแจกนักเรียนจนทำให้มีนักเรียนบางส่วนเกลียดเขาโดยเฉพาะเด็กบ้านฮัฟเฟิลพัฟที่เซดริคสังกัดอยู่ เขาทะเลาะกับแฮร์รี่หนักกว่าครั้งก่อน ๆ ถึงขั้นจะเสกคาถาใส่กันแต่อลาสเตอร์ มู้ดดี้ นั้นมาขัดขวางเอาไว้ทัน
ปีห้าเขารับไม่ได้ที่บ้านกริฟฟินดอร์ชนะสลิธีรีนในการแข่งขันควิดดิช จึงหาเรื่องทะเลาะวิวาทกับแฮร์รี่และดูถูกฝาแฝดวีสลีย์จนพวกเขาต้องโดนแบนออกจากทีมรวมถึงโดนยึดไม้กวาด
สมาชิกหน่วยสอบสวน พรีเฟ็ค

เดรโกได้รับคัดเลือกเป็นพรีเฟ็คประจำบ้านสลิธีรีนในชั้นปีที่ห้าพร้อมกับเพื่อนหญิงที่ใกล้ชิดเขาที่สุดอย่าง แพนซี่ พาร์กินสัน และเป็นสมาชิกหน่วยสอบสวนของ โดโรเรส เจน อัมบริดจ์ในปีเดียวกันเพื่อคอยจับนักเรียนที่ทำผิดกฎ และ คอยจับตาดูความเคลื่อนไหวของกองทัพดัมเบิลดอร์ เดรโกได้รับห้าสิบคะแนนหลังจากจับแฮร์รี่และช่วยให้สมาชิกหลายคนถูกจับในออฟฟิศของอัมบริดจ์
ลอบสังหารดัมเบิลดอร์

ในภาคหกมัลฟอยได้รับคำสั่งจากโวลเดอมอร์ให้ฆ่าดัมเบิลดอร์ เขาใช้ห้องต้องประสงค์เก็บตู้อันตธานเพื่อให้ผู้เสพความตายบุกฮอกวอตส์ในวันที่ดัมเบิลดอร์ไม่อยู่ เขาพยายามฆ่าดัมเบิลดอร์ถึงสองครั้งแต่ก็พลาดทุกครั้ง จนในวันที่ดัมเบิลดอร์พาแฮร์รี่ไปตามหาฮอร์ครักซ์ มัลฟอยใช้โอกาสนั้นเรียกผู้เสพความตายเข้ามาฮอกวอตส์ผ่านตู้อันตรธานและไปฆ่าอาจารย์ใหญ่ที่หอดูดาวแต่เขาใจไม่แข็งพอที่จะทำจนสเนปต้องฆ่าดัมเบิลดอร์แทนในที่สุด จากนั้นเกิดสงครามขึ้นที่ฮอกวอตส์ มัลฟอยและพวกหนีไปได้
การรบในสงครามฮอกวอตส์

ในภาคสุดท้ายมัลฟอยเข้าร่วมกับผู้เสพความตายอย่างเต็มตัวเขาเห็นโวลเดอมอร์ฆ่าอดีตครูของเขาต่อหน้าต่อตา (มัลฟอยหวาดกลัวเสมอ) ทำให้โวลเดอมอร์ไม่ชอบใจครอบครัวเขาเอามาก ๆ ในฐานะครอบครัวผู้เสพความตายที่ทำงานพลาด ในวันที่แฮร์รี่ถูกจับตัวโดยนักต้อนมัลฟอยพยายามช่วยปกปิดว่าคนที่โดนจับไม่ใช่แฮร์รี่ อย่างไรก็ตามความจริงก็คือความจริง ก่อนที่แฮร์รี่จะไปไม้กายสิทธิ์ของมัลฟอยถูกเขาขโมยไป และวันที่แฮร์รี่และพวกบุกฮอกวอตส์มัลฟอยจะเอารางวัลจากโวลเดอมอร์ ในขณะที่พวกเขาอยู่ที่ห้องต้องประสงค์ แต่มัลฟอยไม่กล้าตรงกันข้ามกับแครบกลับพยายามฆ่าพวกแฮร์รี่โดยใช้คาถาเพลิงปีศาจขึ้นมาจนเกิดเพลิงมรณะในห้องต้องประสงค์ แครบตายเพราะไฟที่เขาเสกเอง พวกแฮร์รี่สามารถช่วยพามัลฟอยหนีออกมาได้ มัลฟอยยังช่วยต่อสู้ในสงครามฮอกวอตส์อีกด้วย
สิบเก้าปีต่อมา

สิบเก้าปีต่อมา มัลฟอยและกรีนกราสมีลูกชื่อ สกอเปียส มัลฟอย  เดรโกและกรีนกราสสอนสกอเปียสว่าไม่ให้ดูถูกดูหมิ่นพวกมักเกิ้ลและห้ามเรียกมักเกิ้ลว่า เลือดสีโคลน เพราะเดรโกไม่อยากให้ลูกถูกสอนมาเหมือนเขา แฮร์รี่และเดรโกพบกันที่ชานชาลาเก้าเศษสามส่วนสี่ เมื่อทั้งคู่มาส่งลูกไปเรียนที่ฮอกวอตส์ปีแรก มัลฟอยพยักหน้าทักทายจินนี่ รอนและเฮอร์ไมโอนี่เล็กน้อยนั้นคือภาษากายแสดงให้เห็นว่าเขาเป็นมิตรกับจินนี่ และผองเพื่อนมากขึ้นแล้ว
ดูเพิ่ม

ลูเซียส มัลฟอย
พระครูพิศาลวิริยคุณ (สิงห์โต ติสฺโส)

| พระครูพิศาลวิริยคุณ (สิงห์โต ติสฺโส) |
| --- | --- |

ชื่ออื่น: พระอาจารย์สิงห์โต, หลวงปู่สิงห์โต,อาจารย์โต
ส่วนบุคคล
เกิด: 4 เมษายน พ.ศ. 2469 (92 ปี)
มรณภาพ: 28 มิถุนายน พ.ศ. 2561
นิกาย: มหานิกาย
การศึกษา: นักธรรมโท
ตำแหน่งชั้นสูง
ที่อยู่: วัดบึงทองหลาง กรุงเทพมหานคร
อุปสมบท: พ.ศ. 2489
พรรษา: 72
ตำแหน่ง: อดีตเจ้าอาวาสวัดบึงทองหลาง พ.ศ. 2501-2546
พระครูพิศาลวิริยคุณ (สิงห์โต ติสฺโส) เป็นพระสงฆ์นักพัฒนาที่มีบทบาทสำคัญต่อการส่งเสริมการศึกษา พัฒนาวัด และพวัฒนาศาสนา โดยท่านเป็นผู้ริเริ่มก่อตั้งโรงเรียนมัธยมวัดบึงทองหลาง วิทยาลัยศิลปหัตถกรรมกรุงเทพ (วัดบึงทองหลาง) และสนับสนุนการศึกษาโรงเรียนวัดบึงทองหลาง ให้ตั้งอยู่ในที่ธรณีสงฆ์รวมกว่า 80 ไร่ ร่วมทั้งอนุเคราะห์ให้ประชาชนเข้าอยู่อาศัยเพื่อการสงเคราะห์จากวัดในพระพุทธศาสนาในชุมชนต่าง ๆ ในที่ดินธรณีสงฆ์ของวัด อาทิ ชุมชนท่าแรง ชุมชนลาดพร้าว 87 (จันทราสุข) และชุมชนลาดพร้าว 101 (หน้าวัดบึงทองหลาง) รวมทั้งริเริ่มเรี่ยไร่ที่ดินขนาดหน้ากว้าง 20 เมตร เป็นทางยาว 2.8 กิโลเมตร รวมเนื้อที่ดินกว่า 30 ไร่ มูลค่ารวมในปัจจุบันหลายพันล้านบาท จากถนนลาดพร้าว ถึงวัดบึงทองหลาง และนำเงินวัดพร้อมงบประมาณจัดสร้างถนนลาดพร้าว 101 ตั้งแต่ พ.ศ. 2508  เป็นต้น เป้าหมายเพื่อเป็นการดำเนินกิจกรรมด้านการสังคมสงเคราะห์เพื่อส่วนรวม
ประวัติ

เดิมชื่อสิงห์โต เทศกาล เกิดเมื่อวันอาทิตย์ที่ 4 เมษายน พุทธศักราช 2469 ณ บ้านเลขที่ 65 หมู่ 3 บ้านบางคลอง ตำบลปากแคว อำเภอเมือง จังหวัดสุโขทัย บิดาชื่อคุณพ่อชม เทศกาล มารดาชื่อคุณแม่เชื่อม เทศกาล ท่านจึงเป็นบุตรคนที่ 2 ในจำนวน พี่น้อง 6 คน ดังนี้คือ
มรณกาล

พระครูพิศาลวิริยคุณ อายุ 92 ปี (พ.ศ. 2468-2561) อดีตเจ้าอาวาสวัดบึงทองหลาง (พ.ศ. 2501-2546) กทม.  อดีตประธานมูลนิธิพระครูธรรมสมาจารย์ (พัก ธมฺมทตฺโต) ได้ถึงแก่มรณภาพด้วยชราภาพ  เมื่อวันที่ 28 มิถุนายน 2561  เวลา 06.00 น. ที่กุฏิ  ตั้งบำเพ็ญกุศลศพ ที่ศาลาการเปรียญวัดบึงทองหลาง กทม   ระหว่าง 28 มิถุนายน - 7 กรกฎาคม 2561
มรณกาล > การศึกษา

พ.ศ. 2479   ชั้นประถมศึกษาปีที่ 4  โรงเรียนวัดบางคลอง ต.ปากแคว  อ.เมือง จ.สุโขทัย
พ.ศ. 2489   นักธรรมตรี   สำนักเรียนวัดราชธานี   ต.ธานี อ.เมือง จ.สุโขทัย
พ.ศ. 2490   นักธรรมโท   สำนักเรียนวัดราชธานี  ต.ธานี อ.เมือง จ.สุโขทัย
มรณกาล > สมณศักดิ์

30  เมษายน  2509 ได้รับแต่งตั้งเป็นพระครูพัธกิจ  ฐานานุกรมในสมเด็จพระมหาวีรวงศ์  วัดพระศรีรัตนมหาธาตุ กทม.
5   ธันวาคม  2514 ได้รับพระราชทานแต่งตั้งเป็นพระครูสัญญาบัตรชั้นตรี   มีพระราชทินนามว่า พระครูพิศาลวิริยคุณ เจ้าอาวาสวัดอารามราษฎร์
5   ธันวาคม  2521 ได้รับพระราชทานเลื่อนสมณศักดิ์เป็นพระครูสัญญาบัตรชั้นโท  (ในพระราชทินนามเดิม)
30  มกราคม  2531 ได้รับแต่งตั้งเป็นพระอุปัชฌาย์และได้นำนาคสมชาย  ชัยปัญญา  เข้ารับการอุปสมบทเป็นนาคแรก  วันที่ 31  มกราคม  2531  พระคุณท่านตั้งปณิธานว่าปัจจัยซึ่งได้มาจากการเป็นพระอุปัชฌาย์จะไม่นำมาใช้เป็นการส่วนตัว  จึงจัดตั้งกองทุนการศึกษา  สำหรับพระภิกษุสามเณร  และนักเรียนตามโรงเรียนต่าง ๆ เงินทุนการศึกษาก้อนนี้ได้ฝากเงินไว้กับธนาคารกรุงเทพ ฯ จำกัด  สาขาลาดพร้าว 99   มีเงินสะสมหลายหมื่นบาท ต่อมาได้มีการจดทะเบียนกองทุนนี้เป็นมูลนิธิพระครูพิศาลวิริยคุณ (สิงห์โต เทศกาล) ได้ทำกิจกรรมสาธารณสงเคราะห์เป็นจำนวนมาก ดังปรากฏต่อสาธารณะ
5  ธันวาคม  2531   ได้รับพระราชทานเลื่อนสมณศักดิ์เป็นพระครูสัญญาบัตรชั้นเอก (ในพระราชทินนามเดิม)
5  ธันวาคม  2541   ได้รับแต่งตั้งเทียบเท่าผู้ช่วยเจ้าอาวาสพระอารามหลวงชั้นเอก
มรณกาล > งานการปกครอง

พ.ศ. 2495             เป็นพระกรรมวาจาจารย์
พ.ศ. 2501              เป็นผู้รักษาการเจ้าอาวาสวัดบึงทองหลาง
พ.ศ. 2510              เป็นเจ้าอาวาสวัดบึงทองหลาง
พ.ศ. 254ู6             สิ้นสุดการดำรงตำแหน่งเจ้าอาวาส ว่าด้วย  เงินผาติกรรมของวัดบึงทองหลาง กรุงเทพมหานคร
มรณกาล > งานพิเศษ

ประธานมูลนิธิพระครูธรรมสมาจารย์ (อุปัชฌาย์พัก  ธมฺมทตฺโต)
ประธานมูลนิธิพระครูพิศาลวิริยคุณ (สิงห์โต ติสฺโส)
มรณกาล > การยกย่อง

พัฒนาวัดจนได้รับการยกย่องเป็นวัดพัฒนาตัวอย่าง จากกรมการศาสนา ใน พ.ศ. 2543
ได้รับการยกย่องเป็นบุคคลดีเด่นของเขตบางกะปิ พ.ศ. 2531
ได้รับปริญญาพุทธศาสตร์มหาบัณฑิตกิตติมศักดิ์ สาขา สังคมสงเคราะห์ จากมหาวิทยาลัยมหาจุฬาลงกรณราชวิทยาลัย พ.ศ. 2552
มรณกาล > งานพัฒนา

- จัดสร้างวัดพัฒนาวัดสืบต่อจากหลวงปู่พัก ธมฺมทตฺโต ที่มรณภาพเมื่อ พ.ศ. 2501 และดำรงตำแหน่งพัฒนาวัดในตำแหน่งรักษาการและเจ้าอาวาส ระหว่าง พ.ศ. 2501-2547 เช่น การสร้างเมรุ การสร้างอาคารโรงเรียนปริยัติธรรม การสร้างอุโบสถรูปเรือทรงสำเภา การสร้างอาคารอเนกประสงค์ เป็นต้น
- อุปถัมภ์การจัดการศึกษาโรงเรียนวัดบึงทองหลาง (ฝ่ายประถม) ที่จัดตั้งขึ้นเมื่อ พ.ศ. 2475 ในสมัยหลวงปู่พัก ธมฺมทตฺโต ดำรงตำแหน่งเจ้าอาวาส (พ.ศ. 2445-2501)
- รับบริจาคที่ดินเพื่อจัดสร้างถนนความยาว 3 กิโลเมตร หน้ากวาง 20 เมตร (รวมเนื้อที่ประมาณ 34 ไร่ มูลค่ารวมในปัจจุบันประมาณกว่า 3 พันล้านบาทตามราคาประเมินในปัจจุบัน) เชื่อมระหว่างถนนลาดพร้าว และวัดบึงทองหลาง เมื่อ พ.ศ. 2508
- ริเริ่มจัดตั้งโรงเรียนมัธยมวัดบึงทองหลาง ในที่ธรณีสงฆ์วัดบึงทองหลาง เมื่อ พ.ศ. 2522
- ริเริ่มจัดตั้งวิทยาลัยศิลปหัตถกรรมกรุงเทพ ฯ ในที่ธรณีสงฆ์วัดบึงทองหลาง เมื่อ พ.ศ. 2545
- จัดสร้างพระพุทธรูปใหญ่ ที่วัดโสภาราม จ.สุโขทัย
- ในนามมูลนิธิพระครูธรรมสมาจารย์ (พัก ธมฺมทตฺโต) วัดบึงทองหลาง อุปถัมภ์จัดสร้างอาคารที่พักอาคันตุกะ 92 ปี ปัญญานันทภิกขุ ภายในมหาวิทยาลัยมหาจุฬาลงกรณราชวิทยาลัย จ.พระนครศรีอยุธยา  จำนวน 1 ล้านบาท
- ในนามมูลนิธิพระครูพิศาลวิริยคุณ (สิงห์โต ติสฺโส) วัดบึงทองหลาง อุปถัมภ์จัดสร้างอาคารที่พักอาคันตุกะ 92 ปี ปัญญานันทภิกขุ ภายในมหาวิทยาลัยมหาจุฬาลงกรณราชวิทยาลัย จ.พระนครศรีอยุธยา  จำนวน 5 แสนบาท
- ในนามมูลนิธิพระครูธรรมสมาจารย์ (พัก ธมฺมทตฺโต) วัดบึงทองหลาง อุปถัมภ์จัดสร้างวิทยาลัยบาฬีศึกษาพุทโฆษ มหาวิทยาลัยมหาจุฬาลงกรณราชวิทยาลัย จ.นครปฐม  จำนวน 1 ล้านบาท
- ในนามมูลนิธิพระครูธรรมสมาจารย์ (พัก ธมฺมทตฺโต) วัดบึงทองหลาง อุปถัมภ์จัดสร้างและบูรณะอุโบสถวัดสระเกศวรวิหาร กรุงเทพ ฯ จำนวน 1 ล้านบาท
- ในนามมูลนิธิพระครูธรรมสมาจารย์ (พัก ธมฺมทตฺโต) วัดบึงทองหลาง อุปถัมภ์ช่วยเหลือผู้ประสบภัยสึมามิ ผ่านสถานีโทรทัศน์ ITV ในขณะนั้น จำนวน 1 ล้านบาท แผ่นดินไหวและคลื่นสึนามิในมหาสมุทรอินเดีย พ.ศ. 2547